Batteristranda

Batteristranda eller Batteritomta er en sentralt beliggende sandstrand midt inne i Larviksfjorden, på Langestrand i Larvik i Vestfold. Den er en populær badestrand i sommersesongen. Navnet kommer av et gammelt kystbatteri med flere kanoner som ble lagt her tidlig på 1700-tallet. Fritzøe jernverk lå her, og i tider med ufred skulle batteriet forsvare og sikre jernverket, som blant annet produserte både kanoner og kuler.

Det ble funnet to gamle skipsvrak her i forbindelse med grunnarbeidene for det nye hotellet i september 2007.

Hotell
Da firmaet Fritzøe Eiendom planla å bygge et stort spahotell, Farris Bad, på deler av Batteristranda, skapte det splittelse i lokalsamfunnet. Det ble samlet inn over 5 000 underskrifter mot hotellplanene, og det kom senere også innsigelser fra Fylkesmannen i Vestfold – men bystyret i Larvik opprettholdt likevel byggetillatelsen. Det ble også samlet inn over 10 000 underskrifter for hotellet og levert inn til Miljøverndepartementet. Utbyggingssaken ble sendt til endelig avgjørelse sentralt hos Miljøverndepartementet – som fant å måtte godkjente planene. Spahotellet åpnet våren 2009.Østlandsposten 6.3.2009: «Sprudlende Farris Bad åpning»

Referanser

Eksterne lenker
 Bevar Batteristranda
 Fritzøe Eiendom presentasjon




Kategori:Larviks geografi
Kategori:Kultur i Larvik
Kategori:Badeplasser i Vestfold
Kategori:Kulturminner i Larvik